**Referat fra informationsmøde om Højbjergområdet – tirsdag den 16. juni 2020. kl. 16.30-18.00**

**Pkt. 1 Velkomst ved Mick Hartwig**.

Korup Lokalråd er initiativtager til mødet og havde samlet et panel, hvor diverse repræsentanter ville bidrage med info og tanker om området.

Deltagere: Mick Hartwig, Claus Møller, Lars Breum, Carsten Laustsen, Jane Jegind Dorte Ankjær og Biolog Camilla Pedersen

Verner Engelbæk blev valgt som ordstyrer.

**Pkt. 2** **Kommunens tanker ved Jane Jegind;**

Odense kommune er glad for projektgruppens initiativ til, hvad det 54.800 kvadratmeter store område ønskes anvendt til. Odense Kommunes formål med området er bestemt til; Folkeoplysende aktiviteter samt rekreative formål. Kommunen ønsker lokalområdet som aktiv medspiller, og de vil følge processen med interesse og er meget åbne for at inddrage de lokale tanker i det endelige projekt.

**Pkt. 3 Beskrivelse af forløbet:**

Lokalrådet har igennem flere år, og med stor interesse fulgt kommunens planer om overtagelse af Højbjerg området. Lokalrådet kontaktede i efteråret 2019 både kommune, skoler samt andre organisationer som kunne have interesse i området. Selve overdragelsen af området fra Fyens Motor Sport til Odense Kommune var rent faktisk sket samme dag.

Kommunen har lige fra første kontakt været meget positive over projektets indhold. Der er har også været en meget positiv dialog med Fyens Motor Sport, der stadig er meget positive med råd og vejledning, hvis der er brug for det.

Det er yderst vigtigt, at der skabes adgang fra Korup til Højbjergområdet. Der er en gruppe, der allerede arbejder med etablering af en sti mellem Korup og Højbjerg.

**Pkt. 4. Præsentation af ideen om en sti mellem Hole skov og Højbjerg v/ Claus Møller:**

Der er ønske om en trampesti med en bredde på ca. 1,5 m og naturligvis med respekt for natur og evt. lodsejere. Claus oplyste, at der arbejdes med etablering af forhindringer, så f.eks. knallertkørsel m.v. minimeres. Der blev uddelt en kortoversigt som fremviste tre mulige placeringer af en sti.

Kim og Signe er lodsejer op til den ønskede sti, og de udtrykker bekymring om hvorvidt der kan anlægges en sti uden at der kan komme til kontroverser med brugere og lodsejer. De har selv fået anlagt en sø, hvor der af og til kommer institutioner på besøg. De ønsker ikke en sti på eller ved deres grund.

**Pkt. 5. Fynsk Idrætsforbund v/ Carsten Laustsen**:

Carsten udtrykte, at Fynske Idrætsforbund har stor interesse i projektet. Han sammenlignede Højbjerg-projektet med et lignende fra Middelfart Kommune - Staurby skov, der blev overtaget af Middelfart kommune. Der blev nedsat et § 17 stk. 4 udvalg til at arbejde med at finde ud af arealets anvendelse. Resultatet blev etablering af stisystem, et stilleområde samt et aktiv-område (tæt ved motorvejen). Kommunen bidrog med et beløb til anlægsopgaver i form af parkeringsmuligheder samt toilet.

**Pkt. 6 Lars Breum, Ubberud skole**:

Skolen ser et potentiale til at lave udeskole og ser det som et supplement til klasserumsundervisning.

Højbjerg-gruppen ønsker at invitere lokalbefolkningen op på selve området – til august- og derefter nedsættes der små arbejdsgrupper, der kan byde ind med delelementer til en samlet plan.

**Pkt 7. Debat:**

**Efterfølgende fulgte en god debat med indlæg fra de fremmødte;**

En borger mener, at området skal henligge som stilleområde og kun anvendes til fiskeri. Der udtrykkes ønske om fjernelse af olietønder.

Naturfredningsforeningens repræsentant meddeler, at området har en meget sjælden biodiversitet – det har ikke været sprøjtet i 50 år, og det er vigtigt at bevare område.

Lars Bo fra Fyens Motor Sport oplyser, at de igennem deres ejerskab af området har arbejdet med at bevare det rige dyreliv samt haft stor fokus på biodiversiteten. Han mener sagtens området kan bruges til mountainbike, løb og andre fritidsaktiviteter, og området kan tåle det.

Jørn Hansen – beboer gennem 45 år. Maner til besindighed og mener ikke der pt. er et rigt dyreliv i Hole Skov. Men opfordrer til, at området bruges til læringsaktiviteter.

Lorenzen – beboer i mere end 50 år. Anbefaler trampesti som en stor fordel

Poul Falck – lodsejer. Respekt for området skal bevares – ønsker området anvendt til undervisningsaktiviteter, hvor den stille natur opleves.

Der spørges ind til forureningsgraden af området – der ligger mange bildæk. Området opleves ikke i dag så ”lækkert”, så der ønskes oprydning. (Odense kommune meddelte efterfølgende, at der ville blive ryddet op på området i nær fremtid)

Per Jensen, Søbakkevej. Beboer gennem 60 år. Han påpeger, at der stadig er et rigt dyreliv.

Helle Ravnborg, nabo til banen. Udtrykker bekymring hvis der kommer meget trafik men ser gerne skolebørn.

Peter Worm, der repræsenterer to rideforbund. Mener at adgangsforholdene bliver det helt essentielle såfremt området skal benyttes. Ønsker, at der kommer fokus på adgangsforhold for hesteejere i form af en bro over åen.

Keld Sandby, Danmarks Naturfredningsforening. Fortæller at området er meget unikt. Ønskes dette bevaret kunne det overvejes, om der skulle etableres græsning. Foreningen vil gerne indgå i et samarbejde med Lokalråd og kommunen.

Spejderne vil gerne bruge området til natur aktiviteter og vil gerne deltage aktivt i processen.

Poul Erik Jensen, beboer ved Højbjerg området. Ønsker, at der tages alle tænkelige hensyn, når der arbejdes videre med området. En parkeringsplads ønskes samt opstilling af borde bænke.

Lars Bo, Fyens Motor Sport, udtaler at standen på huset er brugbart. Dog er der ikke kloakeret. Det trænger dog til udskiftning af sternbrædder, nye tagrender m.v.

Der er adgang til toilet udefra, uden at komme ind i huset.

Der bliver spurgt ind til hvorledes fremtidig information formidles. Mick Hartwig fortæller, at Lokalrådet fortsætter med at kommunikere via egen hjemmeside, Facebook, aviser og dagblade.

Interesserede:

Per Jensen. Søbakkevej 63 – pervagn83@gmail.com

Rasmus Larsen, Højbjergvej 125 – rasyla@hotmail.com

Lars Jensen, Havtornvænget 6, - jensenkorup@gmail.com (spejder)

Peter Worm, Volderslev Bygade 6C, - ptw@dsa-net.dk (Heste)

Helle Ravnborg, Højbjergvej 115, - hellebravnborg@gmail.com

Kurt Due Johansen, Skovmøllevej 54 – fjordkurt1@gmail.com